b'\n_START_ARTICLE_\nKarinsko morje\n_START_PARAGRAPH_\nKarinsko morje (hrva\xc5\xa1ko Karinsko more, tudi Karinsko jezero), zaliv Jadranskega morja v severni Dalmaciji s povr\xc5\xa1ino 5,47 km\xc2\xb2. Globoko je od 3 do 12, 5 m. Vanj z ju\xc5\xbene strani priteka re\xc4\x8dica Kari\xc5\xa1nica, ob njenem visokem vodostaju, ki je pon\xc3\xa1vadi pozimi, njegova slanost pade s pribli\xc5\xbeno 36\xe2\x80\xb0 na okoli 29\xe2\x80\xb0. Z ozkim okoli 1,5 km dolgim Karinskim \xc5\xbedrilom je povezan z Novigradskim morjem. V njegovem severozahodnem delu le\xc5\xbei oto\xc4\x8dek Karinski \xc5\xa1kolj. Ob jugozahodnem delu morja pelje cesta Zadar - Obrovac, na obali pa le\xc5\xbeita naselja Donji in Gornji Karin.'